Rosa Bonheur

**Marie-Rosalie Bonheur**, nada en Bordeos o 16 de marzo de 1822 e finada en Thomery o 25 de maio de 1899, foi unha pintora francesa, que se especializou na representación de animais de estilo realista. Foi amplamente considerada unha das artistas femininas máis destacadas do século XIX.

## Traxectoria 
### Primeiros anos 
Bonheur era filla de Sophie Marquis e do debuxante Raymond Bonheur e formouse co seu pai e mais no taller de Léon Cogniet. Os seus irmáns foron Auguste Bonheur que se converteu en pintor de paisaxes e de animais, Isidore Bonheur, escultor, e Juliette Bonheur, que tamén foi pintora de animais.

A súa nai, de pai descoñecido, foi adoptada por un rico comerciante de bordelés, Jean-Baptiste Dublan de Lahet. Bonheur compracíase en imaxinar que o misterio das súas orixes ocultaba algún segredo de estado, que era de sangue real, mais actualmente sábese que o seu protector, Dublan de Lahet, era en realidade o seu avó.

A familia Bonheur adheriuse ao grupo político dos Saint-Simonians, que promovía a educación igualitaria entre homes e mulleres. Cada seis meses, alegando motivos de saúde, acudía á Prefectura de Policía de París para solicitar o *Permission de Travestissement*, asinado por un médico.

En 1859, instalouse en By, aba vinícola do concello de Thomery en Sena e Marne onde puxo o seu taller. Viviu dúas relacións amorosas, unha con Nathalie Micas, á que coñeceu en 1837 (Bonheur tiña 14 anos e Micas 12), e que se converteu tamén en pintora, e da que non se separou ata que Micas faleceu en 1889; e outra, coa estadounidense Anna Elizabeth Klumpke, tamén pintora, coa que viviu dez anos ata a súa morte e que foi a súa herdeira universal. Isto non provocou escándalo ningún, a pesar de ser un tempo tan preocupado polas convencións, dada a súa fama de excéntrica e o seu carácter forte.

## Galería 

Ficheiro:Bonheur Sultan and Rosette.jpg|*Sultan and Rosette, les chiens des Czartoryski*, 1852, Museo Nacional de Varsovia
Ficheiro:Rosa Bonheur - Relay Hunting.jpg|*Relais de chasse*, 1887, Museo de Arte de Saint Louis
Ficheiro:Rosa Bonheur, Étude de lionne.jpg|*Étude de lionne*, Museo de Arte e Historia de Langres
Ficheiro:Rosa Bonheur - Portrait de Col. William F. Cody.jpg|*Le Colonel William F. Cody (Buffalo Bill)*, 1889, Buffalo Bill Center of the West, Cody
Ficheiro:Bonheur--Haggin--Gathering-for-the-Hunt-color-corrected.jpg|*Reunión para a caza*, 1856
Ficheiro:Rosa Bonheur - Sangliers dans la neige.jpg|*Sangliers dans la neige*, c.&nbsp;1870
Ficheiro:Rosa Bonheur, The Horse Fair, 1852–55.jpg|*La foire du cheval*, 1835, Metropolitan Museum of Art, Nova York
Ficheiro:Rosa Bonheur - Ploughing in Nevers - Google Art Project.jpg|*Labourage nivernais*, 1849, Museo de Orsay
Ficheiro:Rosa Bonheur - Lion (The look out).jpg|*León*
Ficheiro:Rosa Bonheur Calves 1879.jpg|*Desteta dos cuxos*, 1879
Ficheiro:Museo del Prado - P004318 - El Cid.jpg|*O Cid*, 1879

## Notas 
## Véxase tamén 
### Bibliografía 
* Dore Ashton, *Rosa Bonheur: A Life and a Legend*. Illustrations and Captions by Denise Browne Harethe. New York: A Studio Book/The Viking Press, 1981 NYT Review
*Catherine Hewitt, *Art is a Tyrant: The Unconventional Life of Rosa Bonheur.* UK Published by Icon Books Ltd in 2020.
### Ligazóns externas 
* Obras expuestas en Francia. Goberno de Francia  
* Museo Rosa-Bonheur en Thomery-By 
* Rosa Bonheur na ArtCyclopedia 
* Rosa Bonheur na National Portrait Gallery, Londres